На основу Решења о банкротству Привредног суда у Новом Саду Ст. 94/2022 од 05.02.2024. године које је правоснажно од дана 14.02.2024. године и у складу са члановима 132. и 133. Закона о стечају *(„Сл.Гласник РС“ бр.104/2009, 99/2011-др. Закон, 71/2012-одлука УС, 83/2014, 113/2017, 44/2018 и 95/2018*) и Национални стандард број 5 – Национални стандард о начину и поступку уновчења имовине стечајног дужника *(„Сл.Гласник РС“ бр.62/2018*), стечајни управник стечајног дужника **РТИ ДОО – у стечају Нови Сад,** Булевар Војводе Степе 22, матични број: 20813067

**ОГЛАШАВА**

**прву продају дела имовине – имовинских Целина**

**методом јавног пркупљања понуда**

Предмет продаје чине следеће имовинске целине:

|  |  |  |  |
| --- | --- | --- | --- |
| **Имовинска целина** | **Процењена вредност (динара)** | **Депозит 20% од процењене вредности (динара)** | **Износ откупа продајне документације (динара) +ПДВ** |
| **Имовинска Целина број 2** - Пословни простори на Тргу Коменског бр. 2 у Новом Саду на КП 352 у КО Нови Сад II, за које није утврђена делатност, све уписано у Лист непокретности број 9753, а које чине: Број спрата: сутерен, број посебног дела П, површине 405м2, облик својине: приватна, удео 1/1; Број спрата: приземље, број посебног дела 1, површине 40 м2, облик својине: приватна, удео 1/1; Број спрата: приземље, број посебног дела 2, површине 43 м2, облик својине: приватна, удео 1/1; Број спрата: приземље, број посебног дела 3, површине 54 м2, облик својине приватна, удео 1/1. Припадајући канцеларијски намештај. | 60,841,625.17 | 12,168,325.03 | 80,000.00 |
| **Имовинска Целина број 3** - Земљиште на потесу Ливаде на КП 2165 у КО Шајкаш, површине 11194 м2, култура: канал, облик својине: приватна, удео 1/1, све уписано у Лист непокретности број 2678. | 353,956.06 | 70,791.21 | 15,000.00 |
| **Имовинска Целина број 4** - Зграда са припадајућим градским грађевинским земљиштем у улици Петровоселски пут бб у Бечеју на КП 763/1 у КО Бечеј, све уписано у Лист непокретности број 10943, а које чине: Помоћна зграда, број објекта 4, број етажа: 1, површине 207 м2, облик својине: приватна, удео 1/1; Земљиште под зградом, број дела 4, врста земљишта: градско грађевинско, површина: 207 м2, облик својине: приватна, удео 1/1; Земљиште уз зграду, број дела 5, врста земљишта: градско грађевинско, површина: 547 м2, облик својине; приватна, удео 1/1. Припадајући канцеларијски намештај. | 14,588,071.02 | 2,917,614.20 | 60,000.00 |
| **Имовинска Целина број 5** - Зграде са припадајућим градским грађевинским земљиштем и њивом у Брегалничкој улици бр. 30 у Суботици на КП 35652 у КО Доњи Град, све уписано у Лист непокретности број 2341, а које чине: Зграда занатства и личних услуга - аутосервис, број објекта 1, број етажа: 1, површине 159 м2, облик својине: приватна, удео 1/1; Зграда занатства и личних услуга - аутосервис, број објекта 2, број етажа: 1, површине 43 м2, облик својине: приватна, удео 1/1; Земљиште под зградом, број дела 1, врста земљишта: градско грађевинско, површина: 159 м2, облик својине: приватна, удео 1/1; Земљиште под зградом, број дела 2, врста земљишта: градско грађевинско, површина: 43 м2, облик својине: приватна, удео 1/1; Земљиште уз зграду, број дела 3, врста земљишта: градско грађевинско, површина: 457 м2, облик својине; приватна, удео 1/1; Њива 1. класе, број дела 4, врста земљишта: градско грађевинско, површине 601 м2, облик својине: приватна, удео 1/1. Припадајући канцеларијски намештај. | 14,821,873.67 | 2,964,374.73 | 60,000.00 |
| **Имовинска Целина број 6** - Пословни објекат – изложбени салон са магацином са припадајућим градским грађевинским земљиштем и њивом на Стапарском путу у Сомбору на КП 9843/4 у КО Сомбор I, све уписано у Лист непокретности број 80381, а који чине: Посл. објекат - изложбени салон са магацином, број објекта 2, број етажа 1, површине 250 м2, облик својине: приватна, удео 1/1; Земљиште под зградом, број дела 1, врста земљишта: градско грађевинско, површина: 250 м2, облик својине: приватна, удео 1/1; Земљиште уз зграду, број дела 2, врста земљишта: градско грађевинско, површина: 500 м2, облик својине; приватна, удео 1/1; Њива 2. класе, број дела 3, врста земљишта: градско грађевинско, површине 6178 м2, облик својине: приватна, удео 1/1. Припадајући канцеларијски намештај са рекламном опремом. | 21,797,703.88 | 4,359,540.78 | 70,000.00 |
| **Имовинска Целина број 7 -** Грађевинско земљиште изван грађевинског подручја на потесу Бисерно острво на КП 23045 у КО Нови Бечеј и пољопривредно земљиште на поте**су** Бисерно острво на КП 23046/1 у КО Нови Бечеј, све уписано у Лист непокретности број 15491, а које чине: Породична стамбена зграда, број објекта 1, број етажа приземље 1, површине 180 м2, облик својине: приватна, удео 1/1, КП 23045; Земљиште под зградом, број дела 1, врста земљишта: грађевинско земљиште изван грађевинског подручја, површина: 180 м2, облик својине: приватна, удео 1/1, КП 23045; Земљиште уз зграду, број дела 2, врста земљишта: грађевинско земљиште изван грађевинског подручја, површина: 500 м2, облик својине; приватна, удео 1/1, КП 23045; Пашњак 2. класе, број дела 3, врста земљишта: грађевинско земљиште изван грађевинског подручја, површине 1130 м2, облик својине: приватна, удео 1/1, КП 23045; Њива 3. класе, број дела 1, врста земљишта: пољопривредно, површине 2057 м2, облик својине: приватна, удео 1/1, КП 23046/1; Њива 4. класе, број дела 2, врста земљишта: пољопривредно, површине 5177 м2, облик својине: приватна, удео 1/1, КП 23046/1; *Напомене:*  На КП 23045 у природи не постоји објекат broj 1 уписан у В1 Листу непокретности као Породична стамбена зграда, површине 180 м2; На КП 23046/1 постоји уписано право плодоуживања. Датум уписа 13.10.2000. године. | 2,398,842.28 | 479,768.46 | 35,000.00 |
| **Имовинска Целина број 8 -** Остали канцеларијски намештај (столице, столови, фотеље, троседи, орамари и др.) на Булевару војводе Степе 22 у Новом Саду на КП 10753/12 у КО Нови Сад I. | 150,240.00 | 30,048.00 | 10,000.00 |
| **Имовинска Целина број 9** - Разни алати (радионичка покретна дизалица, колица гедора са алатом, машина за чишћење снега и др.) на Булевару војводе Степе 22 у Новом Саду на КП 10753/12 у КО Нови Сад I. | 488,000.00 | 97,600.00 | 20,000.00 |
| **Имовинска Целина број 10** - Мостна дизалица носивости 2.5 тона која се користи за манипулацију најразличитијим врстама терета у производњим халама којa се налази на Булевару војводе Степе 22 у Новом Саду на КП 10753/12 у КО Нови Сад I. | 1,200,000.00 | 240,000.00 | 30,000.00 |
| **Имовинска Целина број 11** - Трофазни дизел агрегат (Џон Дир - ознака мотора 4045ХФ158) који служи за снабдевање птрошача на местима где не постоји електрична мрежа који се налази на Булевару војводе Степе 22 у Новом Саду на КП 10753/12 у КО Нови Сад I. | 192,000.00 | 38,400.00 | 10,000.00 |
| **Имовинска Целина број 12** - Два виљушкара марке Линде ознака Х 12 Т и Х 40 Т (на гас) који се користе за манипулацију најразличитијим врстама терета који се налази на Булевару војводе Степе 22 у Новом Саду на КП 10753/12 у КО Нови Сад I. | 1,600,000.00 | 320,000.00 | 30,000.00 |
| **Имовинска Целина број 13** - Два контејнера (еуромодул и модуларни) који се налазе на Сајму у Новом Саду у улици Хајдук Вељкова 11 и на Булевару војводе Степе 22. Површине контејнера су цца 10м2 и 50м2. | 5,600,000.00 | 1,120,000.00 | 40,000.00 |
| **Имовинска Целина број 14** - Залихе уља (Пакело, Валволине, Мотоил и др.) и опреме (танкови за уље капацитета 5000л и 10000л) која се налази на Булевару Војводе Степе 22 у Новом Саду на КП 10753/12 у КО Нови Сад I. | 699,264.00 | 139,852.80 | 20,000.00 |
| **Имовинска Целина број 15** - Резервни делови за пољопривредне машине (марке Џон дир, Потингер, Башак и др.) који се налазе се на Булевару војводе Степе 22 у Новом Саду на КП 10753/12 у КО Нови Сад I. | 1,393,586.77 | 278,717.35 | 30,000.00 |
| **Имовинска Целина број 16** - Пнеуматици и алу фелне за путничка возила (Пирели, Мишелин, Момо, Ауди и др.) који се налазе на Булевару Војводе Степе 22 у Новом Саду на КП 10753/12 у КО Нови Сад I. | 535,920.00 | 107,184.00 | 20,000.00 |
| **Имовинска Целина број 18** - Пољопривредне прикључне машине (косачица шест дискова Белатор 240 С, ротационе грабуље Росе 94, двобразни плугови марки Нарди и Леминд, расипач минералног ђубрива марке Агрекс) која се налази на Булевару Војводе Степе 22 у Новом Саду на КП 10753/12 у КО Нови Сад I и у Бечеју. | 1,329,600.00 | 265,920.00 | 30,000.00 |
| **Имовинска Целина број 20** - Комби Рено мастер - теретно возило, дизел, 2008. годиште, који се налази на Булевару војводе Степе 22 у Новом Саду на КП 10753/12 у КО Нови Сад I. Возило није у возном стању. | 520,000.00 | 104,000.00 | 20,000.00 |
| **Имовинска Целина број 21 -** Остали ситан инвентар, који се налази на Булевару Војводе Степе 22 у Новом Саду на КП 10753/12 у КО Нови Сад I. | 85,840.00 | 17,168.00 | 5,000.00 |
| **Имовинска Целина број 22** - Удео од 6,107% у привредном друштву MPJ Consulting doo Novi Sad матични број 21049409. | 8,354.38 | 1,670.88 | 800.00 |

**Процењена вредност** имовине која представља предмет продаје **није минимално прихватљива вредност, нити је на било који други начин обавезујућа или опредељујућа за понуђача** приликом одређивања висине понуде.

**Право на учешће** у поступку продаје методом јавног прикупљања понуда имају сва правна и физичка лица која:

* након добијања профактуре, **изврше уплату износа на име откупа продајне документације за сваку имовинску Целину посебно**. На износ откупа продајне документације додаје се ПДВ. Профактура се може преузети путем имејла: bojanskrbic@hotmail.com, или лично на адреси Нови Сад, Булевар Војводе Степе 22 сваког радног дана у периоду од 09:00 до 14:00 часова уз обавезну најаву стечајном управнику. **Крајњи рок за преузимање профактуре, односно за уплату и преузимање продајне документације је 10.09.2024. године до 14:00 часова,**
* **уплате депозит у висини од 20% од процењене вредности предмета продаје за сваку имовинску Целину посебно**, **на динарски текући рачун** стечајног дужникаброј: **325-9500700199372-84 код OTP banka Srbija ad Novi Sad** или положе неопозиву првокласну банкарску гаранцију наплативу на први позив, на дан одржавања продаје **(рок за уплату депозита је 13.09.2024. године до 11:45 часова)**. У случају да се као депозит положи првокласна банкарска гаранција, оригинал исте се ради провере мора доставити **искључиво лично** стечајном управнику на адресу Нови Сад, Булевар Војводе Степе 22, најкасније дана **13.09.2024. године** **до 11:45 часова**. У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења **до 13.11.2024. године.** Уколико на јавном отварању писаних понуда за најуспешнијег понуђача буде проглашен понуђач који је депозит обезбедио банкарском гаранцијом, исти мора измирити износ депозита у року од 48 сати од дана проглашења за најуспешнијег понуђача, а пре потписивања купопродајног уговора, након чега ће му бити враћена гаранција,
* при преузимању продајне документације **потпишу Уговор о чувању поверљивих података**,
* **потпишу изјаву о губитку права на враћање депозита** која чини саставни део продајне документације,
* **доставе понуду.**

Понуде се достављају **у писаној форми у запечаћеним ковертама за сваку имовинску целину посебно.** Понуде се достављају лично стечајном управнику или поштом на адресу Нови Сад, Булевар Војводе Степе 22. **На коверти треба навести** да се понуда односи на продају имовине стечајног дужника РТИ доо - у стечају Нови Сад, матични број: 20813067, са назнаком ''ПОНУДА – НЕ ОТВАРАТИ“ и **навођењем броја имовинске целине из Огласа** на коју се понуда односи.

**Крајњи рок у коме понуда мора бити достављена Стечајном дужнику је 13.09.2024. године до 11:45 часова**, без обзира да ли се понуда доставља лично или путем поште.

**Запечаћена коверта треба да садржи:**

* потписану пријаву за учешће у поступку јавног прикупљања понуда;
* потписану понуду, уз навођење јасно одређеног нето износа за куповину предмета продаје;
* доказ о уплати депозита или копију банкарске гаранције;
* потписану изјаву о губитку права на повраћај депозита;
* извод или решење из регистра привредних субјеката не старије од 3 месеца од дана јавног отварања понуда и ОП образац, ако се као потенцијални купац пријављује правно лице;
* очитану личну карту или фотокопију личне карте за домаћа физичка лица или пасош за страна физичка лица, ако се као потенцијални купац пријављује физичко лице;
* овлашћење за заступање, уколико јавном отварању понуда не присуствује потенцијални купац лично (за физичка лица) или законски заступник (за правна лица). Овлашћење за заступање које је издато од стране потенцијалног купца (физичког лица) мора бити оверено код јавног бележника (нотара). Овлашћење за заступање издато од стране потенцијалног купца (правног лица) мора бити печатирано и потписано од стране законског заступника привредног друштва, потенцијалног купца.

**Стечајни управник неће разматрати** усмене понуде, неблаговремене понуде - које пристигну након времена назначеног за достављање понуда, непотпуне и неуредне понуде, понуде које не садрже јасно одређен износ на који понуда гласи, које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као ни понуде уз које није положен депозит у предвиђеном року и понуде које не садрже потписану изјаву о губитку права на повраћај депозита.

**Јавно отварање понуда одржаће се дана 13.09.2024. године, са почетком у 12:00 часова** **(15 минута по истеку времена за прикупљање понуда)** по средњеевропском времену, на адреси: Нови Сад, Булевар Војводе Степе 22, у присуству Комисије формиране одлуком стечајног управника.

**Позивају се понуђачи, као и чланови одбора поверилаца да присуствују отварању понуда.** Отварању понуда приступиће се и ако чланови одбора поверилаца или неко од понуђача не присуствује продаји. У року или након отварања писаних понуда није дозвољено побољшање понуда.

**Стечајни управник спроводи јавно прикупљање понуда тако што:**

1. одлуком именује Комисију за спровођење поступка, која
2. чита правила у поступку јавног прикупљања понуда,
3. отвара достављене понуде,
4. рангира понуђаче према висини достављених понуда,
5. одржава ред на јавном прикупљању понуда,
6. проглашава најбољег понуђача за купца, уколико је највиша понуђена цена једнака или већа од 50% од процењене вредности предмета продаје,
7. доставља понуду најбољег понуђача одбору поверилаца и разлучним повериоцима на изјашњење, уколико је иста нижа од 50% од процењене вредности предмета продаје, сходно одедбама члана 136в Закона о стечају;
8. потписује записник.

**Имовина се продаје у виђеном правном и фактичком стању** без права на накнадну рекламацију купца. Стечајни управник и стечајни дужник не гарантују да имовина која се продаје има одређене карактеристике у смислу квалитета, квантитета или да одговара сврси коју потенцијални понуђач предвиђа за ту имовину и не одговарају за недостатке које купац утврди по извршеној продаји. Заинтересована лица се упућују да сама изврше провере и да се поуздају у сопствена испитивања.

**Имовина се може разгледати** на адреси назначеној у овом огласу, након откупа продајне документације, а **најкaсније два дана пре заказане продаје** сваког радног дана у времену од 09:00 до 14:00 часова, уз обавезну претходну најаву стечајном управнику.

Стечајни управник сачињава записник о продаји на дан одржавања продаје. У складу са Националним стандардом бр. 5, стечајни управник ће прихватити највишу достављену понуду, уколико је иста једнака или већа од 50% од процењене вредности предмета продаје. Ако највиша достављена понуда износи мање од 50% од процењене вредности предмета продаје, стечајни управник је дужан да, пре прихватања такве понуде, добије сагласност одбора поверилаца и разлучних повериоца, сходно одредбама члана 136в Закона о стечају. Уколико Одбор поверилаца односно разлучни поверилац у року од 15 дана од дана пријема захтева стечајном управнику не доставе одобрење у складу са чланом 136 в Закона о стечају, стечајни управник ће прву продају методом јавног прикупљања понуда прогласити неуспешним. У случају да је о продаји имовине одлучивао одбор поверилаца, стечајни управник сачињава допунски записник наредног радног дана након прибављеног последњег потребног изјашњења у складу са Законом, односно најкасније петог радног дана након протека последњег дана рока у ком се стечајном управнику доставља такво изјашњење.

**Купопродајни уговор се потписује у року од 5 радних дана** од дана проглашења купца, под условом да је депозит који је обезбеђен гаранцијом уплаћен на рачун стечајног дужника и да највиша достављена понуда износи више од 50% од процењене вредности предмета продаје. Уколико је понуђена цена нижа од 50% процењене вредности предметене имовине стечајног дужника, купопродајни уговор се потписује у року од 5 радних дана од дана сачињавања допунског записника, а након добијања сагласности од стране Одбора поверилаца и разлучних поверилаца, под условом да је депозит који је обезбеђен гаранцијом уплаћен на рачун стечајног дужника.

Проглашени Купац је дужан да уплати преостали износ купопродајне цене **у року од 15 дана од дана потписивања купопродајног уговора.**

Свако лице које је стекло право на учешће, у складу са условима прописаним овим огласом, губи право на депозит у складу са Изјавом о губитку права на враћање депозита.

Понуђач губи право на повраћај депозита уколико:

1. не поднесе понуду или поднесе понуду која не садржи обавезне елементе, или
2. не потпише купопордајни уговор, или
3. буде проглашен купцем, а не уплати купопродајну цену у предвиђеном року и на пропосани начин.

Ако проглашени купац не потпише купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита, губи право на повраћај депозита.

Стечајни управник ће вратити положени депозит сваком понуђачу чија понуда не буде прихваћена, односно чија понуда није најбоље рангирана, у року од три радна дана од дана одржавања јавног прикупљања понуда. Депозит се не враћа понуђачима који су изгубили право на повраћај депозита у складу са Изјавом о губитку права на повраћај депозита

Сви порези и трошкови се додају на постигнуту купопродајну цену и падају на терет Купца.

**Овлашћено лице:** стечајни управник Бојан Шкрбић, контакт тел. 065/203-8331.